**Csongrád Város Polgármesterétől** **M**

Száma: Fjl/654-1/2023.

Témafelelős: Bárdos Rita

**ELŐTERJESZTÉS**

**Csongrád Városi Önkormányzat Képviselő testületének**

**2023. augusztus 3-ai rendkívüli ülésére**

Tárgy: Fedezet biztosítása a járdajavításokra

**Tisztelt Képviselő-testület!**

Csongrád város területén az elmúlt időszakban a Városellátó Intézmény 5 helyen megkezdte a járdák helyreállítását. Jelen pillanatban a Vörösmarty és az Iskola utcában folynak munkálatok. Az intézmény tervei szerint a Vörösmarty utca befejezését követően a Szőlőhegyi-Budai Nagy Antal utcák következnek, illetve a Templom utcának a Bölcsőde végétől a gátig terjedő szakasza. Fenti járdák betonjárdák, ugyanakkor több olyan aszfaltos járdaszakasz is van, amelynek felújítása az elhasználódott aszfaltos réteg visszabontását követően sétányaszfalttal történő helyreállítása hatékonyabb és olcsóbb megoldás.

Az önkormányzat pénzügyi helyzetének ismeretében javaslatot kívánok tenni mintegy bruttó 20 millió Ft értékben aszfaltos járda és bruttó 20 millió Ft értékben betonjárda készítésére 2023. évre.

A javasolt járdaszakaszok a Csemegi Károly utca páratlan oldala, a József Attila utca páros oldala, a Hunyadi tér Ifjúsági Ház előtti oldala a Tűzoltóságig, valamint a Hársfa utca páratlan oldala a Kis Tisza utca 1. számtól a Hársfa utca 25. számig terjedő része, valamint a Hársfa utca 39-43. szám mögötti járdaszakasz.

A betonjárda vonatkozásában az Attila utcában az Ipari Parkig terjedő szakaszon 195 m2, valamint a képviselő-testület tagjaival történő későbbi egyeztetést követően további 740 m2 megvalósítására. Amennyiben betonjárdák készítéséhez a városellátó intézmény biztosítja a betont akkor a fenti m2-k jelentősen nőhetnek.

Kérem a fentiek megvitatását és az előterjesztés elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „Fedezet biztosítása a járdajavításokra” tárgyú előterjesztést, és az alábbi határozatot hozza:

Felkéri a Polgármestert a szükséges intézkedések megtételére

Határidő: azonnal.

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda és általa:
3. érintettek

Csongrád, 2023. augusztus 02.

Bedő Tamás

polgármester